SPRÁVA ZO ZAHRANIČNEJ PRACOVNEJ CESTY č.  154    / 2017

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli (SLORD), 
Vedúci kancelárie, 
anglický, nemecký, český, ruský 

2.  Zahraničná pracovná cesta:
Belgické kráľovstvo, 1.8. (00:01) – 31.8.2017 (23:59)
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty sa v auguste 2017 riadil základným dokumentom – Štatútom Styčnej kancelárie pre výskum a vývoj v Bruseli a plánom činnosti Styčnej kancelárie pre výskum a vývoj v Bruseli na rok 2017. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach. 

Podpora zapájania sa do medzinárodných projektov a pri ich implementácii
V auguste sa vzhľadom k letnému režimu v európskych inštitúciách, pridružených inštitúciách a u európskych partnerov neuskutočnilo tradičné stretnutie pracovníkov styčných kancelárií z krajín V4 (CZELO a PolSCA) a Stáleho zastúpenia Maďarska pri EÚ v Bruseli. 
Počas mesiaca sme však v rámci kancelárie aktívne naďalej nastavovali a pripravovali procesy týkajúce sa nadchádzajúcich aktivít kancelárie SLORD do konca roka 2017. Ide najmä o V4 tréning pre projektových manažérov, ktorý organizujeme v termíne od 6. do 8. novembra 2017 v Bruseli; podujatie Science Evening, ktoré sa uskutoční 25. septembra 2017; podujatie v spolupráci so Žilinskou univerzitou v Žiline a SZ SR pri EÚ v Bruseli na tému Energy for Future: Energy 4.0, ktoré sa uskutoční 11. októbra 2017 v Bruseli a podujatie Ženy vo výskume, ktoré budeme organizovať v utorok 21. novembra 2017 v priestoroch SZ SR pri EÚ v Bruseli.
V priebehu ZPC som uskutočnil niekoľko osobných stretnutí a telefonických rozhovorov, ktoré sa týkali aktuálnych a pripravovaných výzvach a aktivitách vo VTI. Podrobné informácie sú uvedené v časti 4 tejto správy. 

Počas augusta 2017 bol zároveň finalizovaný a pripomienkovaný prvý návrh pozičného dokumentu Slovenskej republiky k príprave na 9. rámcový program EÚ pre výskum a inovácie. 

Ďalšie zasadnutie IGLO CORE bude 5. septembra 2017, IGLO OPEN bude v ten istý deň. “Oznámenie” k S3 platformám bolo zverejnené 19 júla 2017, k čomu bude pripravené špeciálne zasadnutie IGLO OPEN v septembri 2017. V septembri sa teda uskutočnia dve zasadnutia IGLO OPEN.

Prezentácia a popularizácia slovenského výskumu a inovácií
Dňa 25. septembra 2017 pripravujeme organizáciu tradičného podujatia „Science Evening“. V tomto zmysle sme oslovili úspešnú slovenskú vedkyňu prof. Ing. Moniku Rychtárikovú, PhD z STU BA, ktorá nám potvrdila svoju účasť v úlohe hlavného spíkra. Počas augusta bol rozoslaná pozvánka našim partnerským inštitúciám v Bruseli.
Taktiež pripravujeme konferenciu v spolupráci so Žilinskou univerzitou v Žiline a SZ SR pri EÚ v Bruseli na tému Energy for Future: Energy 4.0. Podujatie sa uskutoční 11. októbra 2017 v Bruseli.
V novembri 2017 pripravujeme konferenciu na tému „Ženy vo výskume“ a tréning V4 projektových manažérov.

Prevádzkovanie informačného portálu
Počas augusta boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 1.800 kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

				August 2017		
Dátum	Čas	Miesto	Účastník (SLORD)	Účastníci	Podujatie	
28.8.2017	16:30-19:30	ELO – Estónska styčná kancelária pre VaVaI
	Andrej Kurucz	Zástupcovia IGLO, EK, ČŠ	Seminar EE PRES: RnD Activities and related events  	

Stretnutia a rokovania

August 2017	
Dátum	Čas	Miesto	Účastník (SLORD)	Účastníci	Téma stretnutia	Záznam	
4.8.2017	09:30-11:00	Rada EÚ	Andrej Kurucz
	Omar John Cutajar (diplomat – SZ MT pri EÚ v Bruseli)	Nadchádzajúce aktivity počas EE PRES	Nadchádzajúce aktivity v oblasti VaVaI na úrovni Rady a ČŠ	
8.8.2017	11:30-13:00	Jourdan	Andrej Kurucz
	Jana Lopušná (diplomat- SZ SR pri EÚ v Bruseli)	Nadchádzajúce aktivity MŠVVaŠ SR   	Vzájomné informovanie o nadchádzajúcich aktivitách	
11.8.2017	10:00-16:30	Európsky parlament	Andrej Kurucz
	Zástupcovia EP, IGLO, EK, ČŠ	Vplyv SSH vied v rámcovom programe EÚ pre výskum a inovácie H2020	Význam a vplyv SSH v H2020 a ich postavenie v nadchádzajúcom 9. RP	
25.8.2017	11:30-13:00	DG RTD	Andrej Kurucz	Dušan Šándor (DG RTD)	Aktivity v oblasti VaVaI a príprava 9. RP	Nadchádzajúce aktivity v oblasti VaVaI na úrovni EK – príprava PP na roky 2018-2020	
30.8.2017	14:00-16:00	SZ SI pri EÚ v Bruseli	Andrej Kurucz	Sergej Možina (diplomat – SZ SR pri EÚ v Bruseli)	Príprava PP na roky 2018-2020, príprava na SC PC H2020 a 9. RP	Vzájomné informovanie o pripravovaných aktivitách v oblasti VaVaI na úrovni Bruselu	

5.  Odporúčané závery:
Na úrovni MŠVVaŠ SR podporiť prípravu strednodobého hodnotenia H2020 a „pozičného dokumentu“ k FP9. 
Naďalej je potrebné na všetkých úrovniach aktívne podporovať zlepšenie systému podpory účasti SK v rámci H2020. 
Odporúča sa podporiť znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik novej „horizontálnej“ pracovnej skupiny zloženej zo zástupcov rôznych rezortov. 
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s plánom činnosti SLORD na rok 2017. 

6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz		                        .....................................
Dátum: 4.9.2017
								
Správu schválil:  prof. RNDr. Ján TURŇA, CSc., generálny riaditeľ  ......................................